Bradley Barcola

Bradley Jean-Manuel Essolisam Addo Barcola (gebore 2 September 2002) is ’n Franse professionele sokkerspeler wat as ’n aanvaller speel vir Paris Saint-Germain in Ligue 1, asook vir die Franse nasionale span.

Ná hy deur Lyon se jeugakademie gekom het, het Barcola sy professionele loopbaan by sy jeugklub begin. Hy het daar twee seisoene gespeel, en in die tweede seisoen het hy deurgebreek na die beginspan en die meeste doele aangeteken. In 2023 het hy vir €45 miljoen by Paris Saint-Germain aangesluit en in sy eerste seisoen ’n binnelandse driekamp (liga, beker en superbeker) gewen.

Barcola het vir Frankryk se Onder-21-span en Olimpiese span gespeel. Hy het in Junie 2024 sy debuut vir die senior nasionale span gemaak en was deel van Frankryk se groep vir die Europese Kampioenskap.

Sy vader is van Togo, en sy ouer broer, Malcolm Barcola, wat ’n doelwagter is, het gekies om Togo internasionaal te verteenwoordig.

 Verwysings 

Kategorie:Franse sokkerspelers
Kategorie:Geboortes in 2002
Kategorie:Lewende mense